הפיגוע בקו 20 בירושלים

הפיגוע בקו 20 היה פיגוע התאבדות ב-21 בנובמבר 2002 באוטובוס אגד קו 20 בשכונת קריית מנחם בירושלים. 11 נהרגו ויותר מ-50 נפצעו. ארגון הטרור חמאס נטל אחריות לפיגוע.

הפיגוע
ב-21 בנובמבר 2002 בשעה 7 בבוקר, מחבל מתאבד פלסטיני לבוש בחגורת נפץ של 5 קילוגרם של חומר נפץ ורסס, עלה לאוטובוס אגד קו 20 ברחוב מקסיקו בשכונת קריית מנחם בירושלים. המחבל פוצץ את עצמו באוטובוס הצפוף לפני שהגיע לתחנה הבאה. 11 בני אדם נהרגו מעוצמת הפיצוץ ויותר מחמישים נפצעו.

חמאס נטל אחריות לפיגוע ואמר שהוא בוצע על ידי נאאל אבו הלאייל, בן 23 מהכפר אל-ח'דר שבגזרת בית לחם. ארבעה מהקורבנות היו ילדים שהיו בדרכם לבית הספר. אביו של המחבל אמר שהוא מרוצה מבנו והוסיף "הדת שלנו אומרת שאנחנו גאים בו עד יום תחיית המתים." חברי המחבל אמרו שהוא תמך בארגון הג'יהאד האיסלאמי הפלסטיני.

בסניף עזרא קמ"ן נהוג לבצע "שבת הודיה" בשבוע שחל בו הפיגוע. שבת הודיה נקראת על שם הודיה אסרף שנרצחה בפיגוע והייתה חניכה בסניף קמ"ן והשבת מתקיימת לזכרה.

ראו גם
פיגועי התאבדות בישראל

קישורים חיצוניים
 

פיגועי טרור בישראל ב-2002
פיגועים באוטובוסי אגד בירושלים
קו 20
ירושלים: פיגועי מטען חבלה
ירושלים: פיגועי התאבדות
רצח ילדים באינתיפאדה השנייה